Infrapunakiirgus

Infrapunakiirgus ehk IR-kiirgus (lühend ingliskeelsest sõnast infrared, allpool punast) on elektromagnetkiirgus, mille lainepikkus on suurem kui nähtaval valgusel (punasel valgusel kuni 760 nm) ja väiksem kui lühimatel raadiolainetel (1 mm).

Infrapunakiirguse alaliigid 
Infrapunakiirguse lainepikkuste spektri laias piirkonnas (0,74–1000 µm) on kiirguse omadused erinevad. Seepärast jaotatakse see kitsamateks lõikudeks, kusjuures nende piirid on raskemini määratletavad kui nähtava valguse lainepikkuste korral. Rahvusvahelised organisatsioonid kasutavad erisuguseid liigitusi kas kiirguse füüsikaliste omaduste või rakenduste alusel. Neist on kõige laiemalt kasutusel CIE liigitus, millel põhineb ka standard DIN 5031.

Rahvusvaheline Valgustuskomisjon CIE (lühend prantsuse nimetusest Commission Internationale de l'Éclairage) liigitab IR-spektri kolmeks ribaks: IR-A, IR-B und IR-C. Kiirguste tähised NIR (near-infrared), MIR (mid-infrared) ja FIR (far-infrared) on standardist ISO 20473.ISO 20473:2007 Optics and photonics — Spectral bands

+ Infrapunakiirguse liigitus IR-kiirguse nimetus Tähised  Lainepikkusμm  Temperatuur Wieni nihkeseaduse järgi K  Märkused Lähiinfrapunakiirgus  NIR  IR-A 0,78…1,4  3700…970  
NIR-piirkonna lühilaineline osaIR-B  1,4…3,0 NIR-piirkonna pikalaineline osa.Piiritlus põhineb vee absorbtsioonil 1450 nm juures Keskinfrapunakiirgus MIR  IR-C  3…50  970…60 Soojuskiirguse piirkond (Maa tingimustes) Kauginfrapunakiirgus  FIR  50…1000  60…3 Atmosfäär absorbeerib seda kiirgust tugevasti

Astronoomid jaotavad IR-kiirguse spektrit ülaltoodust erinevalt.Mid & Far Infrared 
Lainepiirkondade üleminekud võivad siin teatud piires kõikuda.

 Nimetus Lühend Lainepikkus Near-Infrared NIR (0,7–1) kuni 5 μm Mid-Infrared MIR 5 kuni (25–40) μm Far-Infrared FIR (25–40) kuni (200–350) μm
Telekommunikatsiooni otstarbeks on eraldatud järgmised IR-kiirguse laineribad: Optical fiber communication: from transmission to networking
Telekommunikatsiooniks valguskaablite kaudu on eraldatud järgmised IR-kiirguse laineribad:
NimetusKirjeldusLainepikkuste vahemikO-riba (Original)Originaal1260–1360 nmE-riba (Extended)Laiendus1360–1460 nmS-riba (Short)Lühikesed IR-lained1460–1530 nmC-riba (Conventional)Kasutusel kaugvõrkudes1530–1565 nmL-riba (Long)Pikad IR-lained1565–1625 nmU-riba (Ultralong)Ülipikad IR-lained1625–1675 nm

 Infrapunakiirguse kasutusalad  
Kiirgusspektri infrapunaosal on palju tehnoloogilisi kasutusvõimalusi. Seda kasutatakse sihtmärgi tuvastamisel ja jälgimisel sõjaväes, temperatuuri mõõtmisel vahetu kontaktita, lähimaa traadita andmesideühendusel ja ilmaennustamisel. Teleskoobid, mis on varustatud infrapunasensoritega, on kasutusel infrapunaastronoomias. Selliste teleskoopidega avastatakse ja uuritakse näiteks molekulaarpilvi. Samuti võib nende abil avastada madala temperatuuriga tavakehi, näiteks planeete.

 Öönägemine 
Infrapunakiirgust kasutatakse öönägemisvarustuses. Kui puudub piisavalt valgust et objekti näha, detekteeritakse radiatsioon ning tehakse see ekraanil nähtavaks. Kuumemad objektid näidatakse erineva värvivarjendiga kui külmad. See võimaldab politseil ja sõjaväel teha kindlaks kõrgema temperatuuriga objekte nagu inimesed ja sõidukid.

Teises maailmasõjas kasutati öönägemisaparatuuri snaipritel.

Suits on infrapunakiirguses läbipaistvam kui tavalises valguses, sellepärast kasutavad tuletõrjujad infrapunakiirguses näitavaid seadmeid tulekahjude kustutamisel, kui nad töötavad suitsuga täidetud aladel.

 Termograafia  
Infrapunatermograafia on kontaktita ja uuritavat objekti mitte kahjustav testimeetod, et näidata ja salvestada temperatuurimuutusi ja temperatuure üle terve objekti pinna. Seda kasutatakse igal pool, kus temperatuuri teadmine võib anda vajalike teadmisi süsteemist, objektist või protsessist. Kasutatakse palju tingimuste hindamiseks, kvaliteedi tõestamiseks, kohtulikul uurimisel elektrilistel ja mehaanilistel süsteemidel.

 Soojendamine 
Infrapunakiirgust kasutatakse infrapunasaunas, et soojendada inimkeha teatud kudesid, ja lennukites, et sulatada tiibadelt jääd. Samuti kogub populaarsust asfaldi soojendamine infrapunakiirgusega enne ehitus- või parandustöid. Infrapunakiirgust saab kasutada söögitegemisel, sest see soojendab ainult sööki, mitte ümbritsevat õhku, juhul kui õhus pole osakesi.

 Kommunikatsioon 
Kasutatakse näiteks optilises andmesides (õhu või valguskaablite kaudu), raadio- ja televisiooniseadmete kaugjuhtimiseks.

 Vaata ka 
 Elektromagnetspekter
 Soojuskiirgus
 Ööbinokkel
 Infrapunasaun 
Infrapunamatt

 Viited 

 Välislingid 
 Infrapunakiirgus

Kategooria:Kiirgus